شەفەق نیوز/ فڕۆکەیل جەنگی تورکیا، ئمڕوو شەممە، گورزەیلیگ ئاسمانی لەبان بەرزایەیل کویەیل لە باکوور دهۆک لە هەرێم کوردستان جیوەجی کردن، وە سنگ جەنگ وەگەرد پەکەکە.
سوپای تورکیا، لەبان ئەو پەلامارە ک تووپەیلی سەیرانگایگ گەشتیاری لە ناوچەی سەروەخوەی زاخۆ کردنە ئامانج، و ٩ قوربانی لە گەشتیارەیل عراقی بوینە قوربانی وبڕیگ تر زەخمدار بوین لە ژن ولە مناڵ لەناویان بوی، ک هیشت بەغداد شەرمەزاری سەختیگ بکەێد، و یاداشتنامەی ناڕەزایی دا دەس باڵیۆز تورکیا.
سەرچەوەیگ ناوخوەیی ئەرا ئاژانس شەفەق نیوز وت: فڕۆکەیل تورکیا، ئیوارەی ئمڕوو شەممە، بمباران شوینەیل پەکەکە کردن لە کویەی مران سەروە ناحیەی جمانکی باکوور دهۆک.
لەلایگتر، سەرچەوەیگ ئەمنی وت: فڕۆکەیل تورکیا، ئمڕوو بمباران شوینەیلیگ لە زنجیرەی کویەیل مەتین لە دهۆک کردن، وتیش: گورزەگە کەفتە دەورگرد ئاوایەیل "كوهرزي و بلافە" وەبی زانست بڕ زەرەدەیلی.
جی باسە ک یە سێیەم جارە ئی ناوچە کەفێدە وەر پەلامار فڕۆکەیل تورکیا وەماوەی دوو رووژ.
ئی پەلامارە وەگەرد ئەوە تیەێد ک ئەنجومەن نوینەرەیل عراق، ئمڕوو شەممە، دانیشتنیگ تایبەت ئەنجام دا، لەناوی میوانی فوئاد حسێن وەزیر دەرەو، وجمعە عناد وەزیر وەرگری کرد، ئەرا باسکردن لە تووپواران سەیرانگای بەرخ لە زاخۆ.
